Diari Oficial de la Generalitat Valenciana


Sumari del DOGV 9746, del 15-12-2023 (2023/12948)

RESOLUCIÓ de 30 de novembre de 2023, de la directora general d'Innovació i Inclusió Educativa, per la qual es resol la convocatòria de centres sostinguts amb fons públics de la Generalitat Valenciana durant el curs acadèmic 2023-2024 per a participar en el projecte «Guardabosc».
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9746

Data del DOGV
:   15-12-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/12044


Data del document
:   30-11-2023

Organisme emissor
:   Conselleria d'Educació, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació
    * centre d'ensenyament

RESOLUCIÓ de 30 de novembre de 2023, de la directora general d'Innovació i Inclusió Educativa, per la qual es resol la convocatòria de centres sostinguts amb fons públics de la Generalitat Valenciana durant el curs acadèmic 2023-2024 per a participar en el projecte «Guardabosc». [2023/12292]  
Per la Resolució de 22 de juny de 2023, de la directora general d'Innovació Educativa i Ordenació, es van convocar els centres d'Educació Primària, d'Educació Secundària Obligatòria i de Formació Professional Bàsica sostinguts amb fons públics de la Generalitat Valenciana per a participar en el projecte d'innovació «Guardabosc» (DOGV 9627, 28.06.2023).  
Publicada en data 9 de novembre en la pàgina web de la Conselleria d'Educació, Universitats i Ocupació la resolució provisional de l'òrgan instructor de la convocatòria de centres sostinguts amb fons públics de la Generalitat, durant el curs acadèmic 2023-2024, per a participar en el projecte «Guardabosc», i transcorregut el termini de cinc dies hàbils per a fer-hi al·legacions, d'acord amb l'apartat resolutiu sisé de la Resolució de 22 de juny de 2023.  
Comprovada la documentació presentada una vegada transcorregut el termini d'al·legacions i estudiades i, si és el cas, ateses les al·legacions.  
En virtut del que disposa l'apartat resolutiu seté de la Resolució de 22 de juny de 2023, de la directora general d'Innovació Educativa i Ordenació, que va convocar els centres sostinguts amb fons públics de la Generalitat, durant el curs acadèmic 2023-2024, a participar en el projecte «Guardabosc», resolc:  
  
Primer  
Seleccionar cinquanta centres docents per a participar en el projecte «Guardabosc», d'acord amb les puntuacions obtingudes segons la baremació i seleccionats per província atenent el principi de territorialitat.  
  
  
Segon  
Informar els centres seleccionats que seran convocats a la formació en una data pròxima, a la qual assistiran les persones coordinadores i participants del projecte de cadascun dels centres seleccionats.  
  
Contra la present resolució, que esgota la via administrativa, es podrà interposar un recurs contenciós administratiu, en el termini de dos mesos a comptar des de l'endemà de ser publicada, de conformitat amb el que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa, o un recurs potestatiu de reposició davant d'aquest mateix òrgan, en el termini d'un mes comptat en els mateixos termes, de conformitat amb el que disposa la legislació vigent en matèria de procediment administratiu comú. Tot això sense perjudici que les persones interessades puguen presentar qualsevol altre recurs que estimen pertinent.  
  
València, 30 de novembre de 2023.- La directora general d'Innovació i Inclusió Educativa: María del Rosario Escrig Llinares.